**NAGYLAK KÖZSÉG ÖNKORMÁNYZAT**

**POLGÁRMESTERÉNEK**

**15/2020. (XII.17.)**

**önkormányzati rendelete**

**a közösségi együttélés alapvető szabályairól és ezek elmulasztásának jogkövetkezményeiről szóló 18/2015. (X. 27.) rendelet módosításáról**

**Záradék:**

A rendelet megalkotás napja: 2020. december 16.

A rendelet kihirdetésének napja: 2020. december 17.

A rendelet hatályba lépés napja: 2020. december 18.

Nagylak Községi Önkormányzat Képviselő-testülete a környezet védelmének általános szabályairól szóló 1995. évi LIII. törvény 46. §. (1) bekezdés c) pontjában, valamint a hulladékokról szóló 2012. évi CLXXXV. törvény 88. § (4) bekezdés c) pontjában kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5 és 11 pontjában foglalt feladatkörében a következőket rendeli el:

**1. §**

Nagylak Község Önkormányzat Képviselő-testületének a közösségi együttélés alapvető szabályairól és ezek elmulasztásának jogkövetkezményeiről szóló 18/2015. (X. 27.) számú rendelete (továbbiakban: Rendelet) 8. §-a az alábbi (3) – (5) bekezdésekkel egészül ki:

*„(3) Tilos a (4) bekezdésben foglalt esetek kivételével – a szeszes ital fogyasztása*

*a) Nagylak község közterületein,*

*b) a lakóépületek kapualjaiban.*

*(4) A tilalom nem terjed ki*

*a) a közterület-használati engedéllyel rendelkező vendéglátó üzlet (terasz, kitelepülés) fogyasztóterére nyitvatartási időben, valamint a*

*b) közterületen engedélyezett ünnepi és alkalmi rendezvényekre a rendezvény engedélyezett ideje alatt, továbbá az év utolsó és első napján.*

*(5) Aki a (3) bekezdésben foglalt szabályok bármelyikét megszegi 50.000,-Ft-ig terjedő szabálysértési bírsággal sújtható.”*

**2. §**

Jelen rendelet a kihirdetés napját követő napon lép hatályba.

 Kolozsvári Rozália dr. Szénási Hanna

 polgármester jegyző

**Záradék:**

Hirdetőtáblán történő kifüggesztéssel kihirdetve.

Nagylak, 2020. december 17. dr. Szénási Hanna

 jegyző